ทองคำปิดพุ่ง 13 ดอลล์
สัญญาทองคำตลาดนิวยอร์กปิดทะยานขึ้นติดต่อกันเป็นวันที่ 2 หลังสกุลเงินดอลลาร์อ่อนค่าลง
3 ก.พ. 2553

สัญญาทองคำตลาดนิวยอร์กปิดทะยานขึ้นติดต่อกันเป็นวันที่ 2 หลังสกุลเงินดอลลาร์อ่อนค่าลง
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 13.00 ดอลลาร์ หรือ 1.18% ปิดที่ 1118.00 ดอลลาร์/ออนซ์ หลังจากเคลื่อนตัวในช่วง 1118.2-1110.8 ดอลลาร์
ขณะที่สัญญาโละเงินส่งมอบเดือนมี.ค.เพิ่มขึ้น 8.30 เซนต์ ปิดที่ 16.7430 ดอลลาร์/ออนซ์
ส่วนสัญญาพัลลาเดียมส่งมอบเดือนมี.ค.พุ่งขึ้น 16.20 ดอลลาร์ หรือ 3.78% ปิดที่ 444.75 ดอลลาร์/ออนซ์ และสัญญาพลาตินัมส่งมอบเดือนเม.ย.พุ่งขึ้น 39.50 ดอลลาร์ หรือ 2.57% ปิดที่ 1,578.80 ดอลลาร์/ออนซ
นักวิเคราะห์จาก FuturePath Trading LLC ในเมืองชิคาโกกล่าวว่า นักลงทุนแห่เข้าซื้อสัญญาทองคำเพื่อหลีกเลี่ยงความเสี่ยงหลังจากสกุลเงินดอลลาร์สหรัฐออกตัวลงเมื่อเทียบกับสกุลเงินหลักๆ นอกจากนี้มีรายงานว่ากองทุนรายใหญ่หลายแห่งยังเข้ามาลงทุนซื้อสัญญาสินค้าโภคภัณฑ์ รวมถึงทองคำและน้ำมันดิบ
นักวิเคราะห์คาดว่า ธนาคารกลางหลายแห่งจะเพิ่มการซื้อทองคำเข้าสู่คลังสำรองของประเทศ ซึ่งอาจทำให้ราคาทองคำทะยานขึ้นแตะระดับ 1,200 ดอลลาร์ในปีนี้